### 2.     Orientering om budgetopfølgning Teknik- og Milljøudvalget 2018 pr. 31. december 2018

**Åbent**

Sagsnr.: 326-2018-6163        J.nr.: 00.30.14           Dokumentnr.:
326-2019-22759

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. december
2018. Dispositionsregnskaberne viser et samlet forventet mindreforbrug på 3,6
mio. kr. (sidste måned et mindreforbrug på 2,7 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø:*

Der forventes et samlet merforbrug på området på 2,3 mio.
kr. (sidste måned et merforbrug på 2,2 mio. kr.).

Der forventes et mindreforbrug vedrørende indsatsplaner mv.
på 2,2 mio. kr. (uændret i forhold til sidste måned) som forventes overført til
det videre arbejde i 2019.

Der forventes et merforbrug på [adresse] færger på 4,4
mio. kr. ved udgangen af 2018 (uændret i forhold til sidste måned).
Merforbruget skyldes primært en højere udgift til 20-års eftersyn af
Sejerøfærgens Aqua Mastere, brændstof og vedligeholdelse end tidligere
forudsat.

*Vej, Ejendom og Affald, excl. brugerfinansieret:*

Der forventes et mindreforbrug i 2018 på 3,8 mio. kr.
(sidste måned et mindreforbrug på 2,8 mio. kr.). De største afvigelser er
beskrevet nedenfor.

Der disponeres med et mindreforbrug på 3,0 mio. kr.
vedrørende vejbelysning (uændret i forhold til sidste måned). På grund af den nu
afsluttede voldgiftssag har området hele året været præget af usikkerhed, og
der har derfor været udvist stor tilbageholdenhed med igangsætning af
vedligehold, ligesom en tidligere delpost, kaldet refinans, ikke afregnes p.t.
Det skal bemærkes, at disponeringen er forbundet med usikkerhed.

På vejafvandingsområdet forventes et mindreforbrug på 1,3
mio. kr. (sidste måned et mindreforbrug på 0,8 mio. kr.) ud fra Kalundborg
Forsynings seneste udmelding om forventede anlægsudgifter, som danner baggrund
for Kalundborg Kommunes betaling til forsyningen.

Der forventes et merforbrug på 1,2 mio. kr. (sidste måned et
merforbrug på 1,0 mio. kr.) på entreprenørafdelingen, som forventes indhentet i
2019 i henhold til den godkendte handleplan for Entreprenørservice.

*Orientering om vintertjeneste:*

Budgettet udgør 10,8 mio. kr. Udgifter bogført til og med
december måned 2018 udgør 10,4 mio. kr.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Der er
udført arbejder for 2,6 mio. kr. pr. 31. december 2018.

*Vej, Ejendom og Affald, brugerfinansieret:*

Der forventes et mindreforbrug i 2018 på 2,1 mio. kr.
(uændret i forhold til sidste måned). Mindreforbruget består dels af højere
indtægter på renovationsområdet end budgetteret og dels af øgede udgifter til
skadedyrsbekæmpelse i forbindelse med rådgivning vedrørende udbud.

**Økonomiske konsekvenser**

*Drift:*

Den samlede budgetopfølgning viser et forventet
mindreforbrug på udvalgets område på 3,6 mio. kr. i forhold til det korrigerede
budget (sidste måned et mindreforbrug på 2,7 mio. kr.).

*Anlæg:*

Den samlede budgetopfølgning viser en forventet
saldo/mindreforbrug ultimo 2018 på 48,5 mio. kr. (sidste måned en forventet
saldo/mindreforbrug på 49,4 mio. kr.). Mindreforbruget skyldes især, at der
forventes overført en del af anlægsprojekterne Anlæg af vej ved ny vesthavn,
Poul Kristiansen byområder, Koordinerede arbejder med ledningsejere 2018,
Kystsikring Sejerø, Brovedligeholdelse 2018, Renovering [adresse], Vej- og
cykelstiadgang til [adresse], byggemodning Tjørnens Kvarter, Stiforbindelse
til [adresse], Kultur- og [adresse], Oprensning af Houget og
Genopretning/ombygning af [adresse] til udførelse i 2019.